המכון הטכנולוגי של ג'ורג'יה

המכון הטכנולוגי של ג'ורג'יה (באנגלית: Georgia Institute of Technology, מוכר גם כג'ורג'יה טק - Georgia Tech) הוא אוניברסיטה ציבורית בעיר אטלנטה שבמדינת ג'ורג'יה בארצות הברית. האוניברסיטה נוסדה ב-1885 ולומדים בה כ-36,489 סטודנטים. האוניברסיטה חברה בברית העולמית של אוניברסיטאות טכנולוגיות וחברה באיגוד אוניברסיטאות המחקר. היסטוריה המכון נוסד ב-13 באוקטובר 1885 בשם בית הספר לטכנולוגיה של ג'ורג'יה, כחלק ממאמצי השיקום של הדרום בעקבות מלחמת האזרחים האמריקנית ומעבר מכלכלה חקלאית לכלכלה תעשייתית. שני המבנים הראשונים נבנו על ביצורי העיר אטלנטה ששימשו להגנתה במהלך מלחמת האזרחים. מחזור ראשון של סטודנטים החל ללמוד במוסד באוקטובר 1888. ב-1948 שונה שם המוסד למכון הטכנולוגי של ג'ורג'יה על מנת לשקף את המיקוד שלו במחקר מדעי ובטכנולוגיה. ב-1952 נפתחו שערי המכון לנשים וב-1961 התקבלו לראשונה למוסד אפריקאים אמריקאים. מבנה וחלוקה ארגונית המכון מחולק גאוגרפית לארבעה חלקים עיקריים: הקמפוס המערבי (הכולל בעיקר מעונות סטודנטים), הקמפוס המזרחי (הכולל את בתי האחווה ומעונות לסטודנטים שנה ראשונה), הקמפוס המרכזי (המכיל את מרבית מבני המחקר והלימוד) והמרכז הטכנולוגי (הכולל את הקולג' למנהל עסקים, מרכז מבקרים ומעבדות מחקר). מבחינה ארגונית כולל המכון שישה קולג'ים: הקולג' להנדסה - (1885) הקולג' לעיצוב - (1908) הקולג' למנהל עסקים ע"ש שלר - (1934) הקולג' למחשבים - (1964) הקולג' למדעים - (1990) הקולג' לאמנויות חופשיות ע"ש איבן אלן - (1990) לאוניברסיטה שלוחה בעיר סוואנה שבג'ורג'יה, שהוקמה ב-1999 וכוללת מבנים משנת 2003. כמו כן ב-1990 הקים המכון קמפוס בעיר מץ שבצרפת. תוכניות לימוד מטעם האוניברסיטה מתקיימות גם בסינגפור ובסין. דירוגים דירוג בין-לאומי דירוג שאנגחאי - מקום 151–200 (2024) דירוג Times Higher Education - מקום 36 (2024) דירוג QS לאוניברסיטאות - מקום 97 (2024) דירוג אזורי - ארצות הברית דירוג שאנגחאי - מקום 51–59 (2024) דירוג Times Higher Education - מקום 21 (2024) קישורים חיצוניים אתר האינטרנט הרשמי של המכון הטכנולוגי של ג'ורג'יה (באנגלית) המכון הטכנולוגי של ג'ורג'יה, ברשת החברתית פייסבוק המכון הטכנולוגי של ג'ורג'יה, ברשת החברתית X (טוויטר) המכון הטכנולוגי של ג'ורג'יה, ברשת החברתית אינסטגרם המכון הטכנולוגי של ג'ורג'יה, ברשת החברתית LinkedIn המכון הטכנולוגי של ג'ורג'יה, סרטונים בערוץ היוטיוב המכון הטכנולוגי של ג'ורג'יה, באתר אנציקלופדיה בריטניקה (באנגלית) הערות שוליים